Die mis in Krismis
JY LEES NOU Die mis in Krismis
Kleintyd kon ek dit nie kleinkry nie. Die trane wat so saam met die Kerspresente kom. Klokslag elke Oukersaand het my ma, my oumas en my tantes almal saam betraand geraak.
Soos my ma wat al amper 'n dekade afwesig is - en ek sukkel stééds om gewoond te raak aan 'n Kerstafel sonder haar kleurryke, alkohol-deurdrenkte trifle. Boonop is sy in die Kersmaand gebore én oorlede. Daarom word ek dikwels hierdie tyd van die jaar deur 'n driedubbele verlange oorval. 'n Verjaardagverlange, 'n sterfdagverlange én die onvermydelike seisoenale Kersverlange.